text: Den lille havfrue: Nu er der solgt 45.000 billetter
  10 juli 2014 kl. 08.41
  Der er allerede solgt 45.000 billetter i forsalg til Den lille havfrue. Derfor forlænger Fredericia teater spilleperioden med en uge.
  Den lille havfrue er Fredericia Teaters største og mest ambitiøse forestilling til dato: 29 medvirkende, et væld af kostumer og en spektakulær scenografi, der bl.a. indeholder den største storskærm på en dansk teaterscene nogensinde.
  Den lille havfrue er oprindeligt produceret af Disney Theatrical Group og er baseret på Disney-tegnefilmen af samme navn.
  Den bygger på H.C. Andersen-eventyr om havfruen, der længes efter at blive en del af den jordiske verden og opgiver sin smukke stemme for at finde kærligheden på land.
  Musicalen spilles både i Operaen i København og på Fredericia Teater.
  Der er premiere i Operaen den 17. juli og i Fredericia den 28. august, hvor den spiller frem til 1. oktober.
  Mere på nedenstående link:
  Den lille havfrue
  